Миралас сяда на преговори за бъдещето си в Евертън - Англия - Европейски футбол - Sportal.bg
13 юни 2018 | 03:43 - Обновена
Крилото на Евертън Кевин Миралас ще има разговор с шефовете на клуба относно бъдещето си. 30-годишният белгиец има договор с “Карамелите” до 2020 година, но е много вероятно да си тръгне още това лято.
Евертън иска да намали раздутия си състав от 38 футболисти, както и огромния си бюджет за заплати в размер на 139 милиона евро на година. Новият мениджър Марко Силва иска да работи с група от около 25 играчи, като на останалите ще бъдат търсени нови отбори. Миралас е един от хората, които са нарочени за гонене и дните му на “Гудисън Парк” изглеждат преброени.
Белгиецът изпадна в немилост през миналия сезон и бе изпратен под наем в гръцкия Олимпиакос. Там обаче също не се представи на ниво и бе върнат преждевременно. Напълно логично, той не успя да убеди селекционера на Белгия Роберто Мартинес да го включи в състава за световното първенство в Русия.
Сега Миралас ще има среща с новия директор на Евертън Марсел Брандс, за да уточни бъдещето си. Очаква се той да получи разрешение да си търси нов отбор.